เรื่องร้องเรียน (ถนน,ร้องเรียน) วันที่ 2023-08-18 03:41:00 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032686

ขอให้ตรวจสอบการก่อสร้างจากบ้านเดี่ยว เป็นบ้านทาวน์เฮ้าส์ ว่าขออนุญาตอย่างถูกต้องตามกฎหมายหรือไม่ บริเวณ บ้านเลขที่.... ซอยลาดพร้าว 41 แยก 8 ถนนลาดพร้าว แขวงจันทรเกษม เขตจตุจักร กรุงเทพมหานคร จุดสังเกต หากเข้าไปจากซอยลาดพร้าว 41 ตรงเข้าไปประมาณ 1 กิโลเมตร จะพบแยก 8 ให้เลี้ยวไปด้านขวา พอพบแยก 8-1 ให้เลี้ยวไปด้านซ้าย ตรงเข้าไปประมาณ 100 เมตร จะพบบ้านหลังดังกล่าว ลักษณะเป็นบ้านเดี่ยว มีความสูง 2 ชั้น อยู่ระหว่างกำลังก่อสร้าง โดยมีการทุบบ้านเหลือเพียงเสาบ้าน ขึ้นโครงเหมือนตึกแถว 4 ห้อง ปรับปรุงเป็นบ้านทาวน์เฮ้าส์ 4 ห้อง (ไม่ทราบรายละเอียดเจ้าของบ้าน) เนื่องจากผู้ร้องแจ้งว่า บ้านหลังดังกล่าวได้ขายไปแล้ว จากเดิมเป็นบ้านเดี่ยว กำลังทำการก่อสร้างเป็นบ้านทาวน์เฮ้าส์ 4 ห้อง และมีการก่อสร้างระเบียงชั้นที่ 2 ยื่นออกมาเกือบชิดกับถนน ซึ่งถนนเป็นซอยค่อนข้างแคบ แต่ผู้ร้องไม่ทราบแน่ชัดว่าสามารถดำเนินการดังกล่าวได้หรือไม่ เพราะมีการทุบบ้าน แต่ไม่ได้มีการก่อสร้างบ้านใหม่ และไม่ทราบว่ามีการขออนุญาตอย่างถูกต้องตามกฎหมายหรือไม่ ซึ่งผู้ร้องอ่านข้อมูลทางด้านกฎหมาย จึงทราบมาว่า บริเวณระเบียงที่ยื่นออกมา จะต้องเว้นระยะอย่างน้อย 3 เมตร จากจุดกึ่งกลางถนน โดยผู้ร้องมองดูแล้วคาดคะเนด้วยสายตา ไม่น่าจะเว้นระยะถึง 3 เมตร เนื่องจากมีการก่อสร้างมาเกือบชิดกับถนน จึงเกรงว่ารูปแบบการก่อสร้างบ้านจะผิดกฎหมาย พบเห็นการก่อสร้างบ้านในลักษณะดังกล่าวมาเป็นระยะเวลาประมาณ 2 สัปดาห์ จึงประสงค์ให้หน่วยงานที่เกี่ยวข้องดำเนินการตรวจสอบฯ


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata